**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 01.08.2019, ora 08.00 –02.08.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 02.08.2019, ora 7.00**

**RÂURI**

**Debitele au fost în creștere,** ca urmare a precipitațiilor căzute în interval și propagării pe râurile din bazinele hidrografice: Vișeu, Iza, Tur, Lăpuș, Crișuri, Târnave, Siret, Bârlad şi bazinele superioare şi mijlocii ale Someşului, Mureşului, Oltului, Argeşului şi Ialomiţei şi în scădere pe râurile din bazinul Prutului.

 Pe celelalte râuri, debitele au fost relativ staţionare.

Scurgeri importante pe versanţi, torenţi şi pâraie, viituri rapide pe râurile mici cu efecte de inundaţii locale şi creşteri importante de debite şi niveluri, chiar cu depăşiri ale **COTELOR DE ATENŢIE**, s-au înregistrat pe unele râuri din nord-vestul, centrul țării și zonele de deal și munte, ca urmare a precipitaţiilor insemnate căzute în interval sub formă de aversă, izolat cu caracter torenţial.

În interval s-au situat peste:

- **COTA DE INUNDAŢIE** râul Vl. Rea – Huţa Certeze (200+25)-jud.SM;

- **COTELE DE ATENȚIE** râurile la staţiile hidrometrice: Moneasa – Moneasa (80+15)-jud.AR şi Moneasa – Rănuşa (200+24)-jud.AR.

Debitele se situează, în general, la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vişeu, Teleajen şi mai mici (sub 30% din normalele lunare) pe râurile din bazinele hidrografice: Moravița, Bârlad, Jijia, Sitna, Bahlui, Tazlău, bazinul superior al Vedei, cursul superior și mijlociu al Siretului, cursurile inferioare ale Begăi, Bistriței, bazinele superioare ale Vedei și Argeșului, pe unele râuri din bazinul superior al Argeşului, din bazinul superior şi mijlociu al Oltului şi pe unii afluenţi ai Mureşului (Comlod, Iara, Feernic, Vișa, Domald, Râul Mare).

În interval au fost emise **8 ATENȚIONĂRI HIDROLOGICE** pentru fenomene imediate și **3 AVERTIZĂRI HIDROLOGICE** pentru fenomene imediate.

**Debitele vor fi în creștere,** ca urmare a precipitațiilor prognozate și propagării pe râurile din bazinele hidrografice: Vișeu, Iza, Tur, Someş, Crasna, Barcău, Crişuri, Târnave, Siret, Bârlad şi bazinele superioare şi mijlocii ale Mureşului, Oltului, Argeşului şi Ialomiţei şi în scădere pe râurile din bazinul Prutului.

 Pe celelalte râuri, debitele vor fi relativ staţionare.

Sunt posibile scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri importante de debite şi niveluri, pe unele râuri din vestul, nordul, estul, centrul țării și zonele de deal și munte, ca urmare a precipitaţiilor însemnate prognozate sub formă de aversă, izolat cu caracter torenţial.

**DUNĂRE**

**Debitul la intrarea în ţară** (secţiunea Baziaş) în intervalul 01.08 – 02.08.2019 a fost în scădere, având valoarea de **2.800 m3/s**, sub media multianuală a lunii iulie (5350 m3/s) şi august (4300 m3/s).

În aval de Porţile de Fier debitele au fost în creștere pe sectorul Gruia – Zimnicea și în scădere pe sectorul Giurgiu – Tulcea.

Debitul la intrarea în ţară (secţiunea Baziaş) va fi în creştere (2900 m3/s).

 În aval de Porţile de Fier, debitele vor fi în creştere pe sectorul Gruia – Olteniţa, relativ staţionare pe sectorul Călăraşi – Hârşova şi în scădere pe sectorul Vadu Oii – Tulcea.

**2.** **Situaţia meteorologică în intervalul 01.08.2019, ora 08.00 –02.08.2019, ora 06.00**

**A.N.M.** a emis, la 01.08.19, ora 10:00, **o Atenţionare Meteorologică, Cod Galben, vizând manifestări de instabilitate atmosferică temporar accentuată, după cum urmează:**

***-*****Atenţionare METEOROLOGICĂ:**

**Cod Galben: În intervalul menționat, 01.08.19, ora 10:00- 01.08.19, ora 23:00,** în intervalul menționat, în zonele de deal și de munte, în cea mai mare parte a Transilvaniei, nordul Munteniei și local în Oltenia vor fi perioade cu manifestări de instabilitate atmosferică: averse torențiale, descărcări electrice, intensificări ale vântului și izolat grindină. Cantitățile de apă vor depăși 20...25 l/mp și pe arii restrânse 40...50 l/mp*.*

Notă: *Astfel de fenomene se vor semnala temporar și în restul teritoriului, însă pe arii mai restrânse.*

Acest Mesaj: **Atenţionarea METEOROLOGICĂ Cod Galben,** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către următoarele Comitetele Judeţene pentru Situaţii de Urgenţă:*

*- Alba, Arad, Argeş, Bacău, Bihor, Bistriţa-Năsăud, Braşov, Buzău, Caraş-Severin, Cluj, Covasna, Dâmboviţa, Gorj, Harghita, Hunedoara, Maramureş, Mehedinţi, Mureş, Neamţ, Prahova, Sibiu, Suceava, Timiş, Vâlcea şi Vrancea* ***(****25 prefecturi) –****Atenţionare COD GALBEN****;*

**În ţară,** deși valorile termice au fost în scădere față de ziua anterioară în cea mai mare parte a țării, vremea s-a menținut local călduroasă în zonele de câmpie din sud și vest și a fost apropiată de normalul termic al perioadei în rest. Cerul a fost variabil, cu înnorări temporar accentuate în cursul zilei în cea mai mare parte a teritoriului. S-au semnalat averse ce au avut și caracter torențial, descărcări electrice și intensificări ale vântului, în Maramureș, Transilvania, local în Moldova, Muntenia, Oltenia și Dobrogea și izolat în Banat. Cantitățile de apă au depășit pe arii restrânse 20...25 l/mp și punctiform peste 40 l/mp (până la 63,5 l/mp la postul hidrologic Huta Certaze în județul Satu Mare). Pe raza județului Cluj s-au semnalat căderi de grindină, iar în județul Teleorman, trecător vijelii. Temperaturile maxime s-au încadrat între 21 de grade la Târnăveni, Toplița și Bistrița și 34 de grade la Calafat, iar la ora 06.00 se înregistrau valori termice cuprinse între 13 grade la Miercurea Ciuc, Câmpulung, Voineasa, Toplița și Vaslui și 21 de grade la Sulina, Calafat, Drobeta-Turnu Severin, Constanța-Dig și Gura Portiței. *Indicele temperatură-umezeală (ITU) a atins și a depășit ușor pragul critic de 80 de unități al disconfortului termic în sudul și vestul Olteniei, în sud-vestul Munteniei și pe spații mici în Banat*.

*OBSERVAȚII -* de ieri de la ora 06.00 au fost în vigoare **35 mesaje de fenomene meteorologice periculoase imediate**, emise după cum urmează:

- **18 avertizări cod portocaliu:** 2 de SRPV Craiova, 2 de SRPV Timișoara, 7 de SRPV Cluj și 7 de SRPV Sibiu;

- **17 atenționări cod galben:** 1 de CNPM pentru Muntenia, 2 de SRPV Bacău, 6 de SRPV Craiova și 8 de SRPV Cluj*.*

**La Bucureşti,** valorile termice au fost în scădere față de ziua precedentă. Cerul a fost variabil, cu înnorări îndeosebi în prima parte a zilei, când s-au semnalat averse, însoțite de descărcări electrice. Vântul a suflat slab și moderat. Temperatura maximă a fost de 28 de grade la Afumați și Băneasa și 30 de grade la Filaret, iar la ora 06.00 temperatura aerului era de 17 grade la Băneasa și 18 grade la Afumați și Filaret.

**3. Prognoza meteorologică în intervalul 02.08.2019, ora 08.00 –03.08.2019, ora 08.00**

**În ţară,** vremea va fi caldă, călduroasă îndeosebi în regiunile sud-vestice și sudice, unde local indicele de temperatură-umezeală (ITU) va depăși ușor pragul critic de 80 de unități. Cerul va fi variabil, cu înnorări temporar accentuate, averse, descărcări electrice și intensificări de scurtă durată ale vântului, în cursul zilei local în nord-est și la munte și pe arii restrânse în rest, iar noaptea mai ales în vestul, sud-vestul și parțial centrul teritoriului. Pe spații mici, cantitățile de apă vor depăși 20 l/mp și vor fi condiții de grindină. Temperaturile maxime se vor încadra între 25 și 34 de grade, cu cele mai ridicate valori în sudul Olteniei, iar cele minime vor fi cuprinse între 12 și 23 de grade.

**La Bucureşti,** vremea va fi călduroasă, cu o temperatură maximă de 31...32 de grade. Cerul va fi variabil, cu înnorări mai accentuate îndeosebi spre seara și noaptea, când va crește probabilitatea de apariție a averselor, descărcărilor electrice și intensificărilor de scurtă durată ale vântului. Temperatura minimă va fi de 18...20 de grade.

 ***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**ABA Argeş-Vedea** revine cu informaţii suplimentare referitoare la poluarea accidentală observată la 30.07.2019, ora 12.00, care a cauzat mortalitate piscicolă, pe lacul de acumulare Cochineşti, de pe râul Cupen, aflată în administrarea primăriei Stolnici, jud. Argeş.S-au observat peşti morţi pe ambele lacuri ale acumulări fără a se identifica cauza mortalităţii piscicole. Au fost prelevate probe din mai multe secţiuni ale acumulării. Reprezentanţi ai DSVSA Argeş au prelevat probe de peşti morţi. ABA Argeş si DSVSA vor identifica cauza mortalităţii funcţie de rezultatele probelor.

**S.G.A. Mureș şi GNM-CJ Harghita,** revine cu informaţii referitoare la poluarea accidentală de la 29.07.2019, la ora 14:30, pe cursul de apă al râului Feernic, unde s-a observat apă de culoare albiciosă, în zona localității Mihăileni, comuna Şimoneşti, județul Harghita.

Personalul de specialitate din cadrul SH Sighişoara s-a deplasat în teren pentru investigaţii.

Pe raza com. Lupeni, s-a identificat că la staţia de epurare aflată în adminstrarea SC Goscom Lupeni SRL, se evacuează ape uzate fecaloid-menajere cu un debit de 3,5 l/s. Apele uzate evacuate în pr. Feernic, erau vizibile pe o distanţă de 1,5 km. Amonte de pod rutier în loc. Mihăileni, s-au găsit 15 puieţi de peşti morţi până la 5 cm din specii comune. S-au recoltat 2 probe de apă, prima la 20 amonte de staţie, a doua pe conducta de evacuare, a treia la 15 m aval de conductă, iar a patra la 4,5 km aval de evacuare, în loc. Mihăileni. Probele sunt în lucru.

S-a impus aducerea în parametrii optimi de funcţionare a staţiei de epurare. Se va notifica dispeceratul ABA Mureş la momentul remedierii.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la 18.07.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**ARBDD** revine cu informaţii despre stingerea incendiului de vegetaţie stuficolă, din 31.07.2019, zona SC Piscicola Tulcea, stins la 01.08.2019, ora 11.30, de 2 persoane de la ISU Dobrogea cu 4 pompe de stingere incendii, care a afectat 4,5 ha stuf. Incendiul a izbucnit datorită unui arc electric între firele de inaltă tensiune şi sălcii, care s-a propagat prin vegetaţia uscată de pe marginea drumului. Nu s-au observat mortalităţi la faună.

 **3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 25.07.2019 - 26.07.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Notă: Direcţia Apelor Argeş-Vedea**, informează despre un crescător de vite, care ar fi fost luat de ape, la 01.08.19, datorită creşterii debitului râului Bughea, ca urmare a precipitaţiilor, din com. Godeni, judeţul Argeş, pe care il traversa împreună cu vacile, şi este căutat de IJSU Argeş, ca urmare a unui apel la 112. Se va reveni cu informaţii.

**DIRECȚIA DE COMUNICARE ȘI RESURSE UAMNE**